1. **Turneringsregler:**Alle kampe spilles i henhold til FIFA’s og DBU Jyllands regler.
Arrangørerne har indhentet de nødvendige tilladelser til at afholde denne turnering hos DBU
2. **Dommere**Kampene ledes af dommere under DFU (Dansk Fodbolddommer Union). Klubberne skal stille med en linjedommer til hver kamp. Linjedommeren markerer kun, når bolden er ude af spil.
I 8-mands, 7-mands og 5-mands ledes kampene af lokale dommere.
3. **Deltagelse**Klubber, der er medlem af deres nationale fodboldforbund, kan deltage i denne turnering. Samme spiller kan kun deltage på et hold under turneringen.
4. **Holdleder**
En ansvarlig holdleder over 18 år skal følge holdet. Navn, adresse og fødselsdato på denne leder skal fremgå klart af holdkortet. Denne holdleder er ansvarlig for sit holds opførsel på og udenfor banen, herunder indkvarteringssted m.v.
5. **Holdkort**Før turneringens start skal holdlederen udfylde og aflevere et holdkort til turneringsledelsen med spillernes navne, trøjenumre og fødselsdata. Alle deltagere skal til enhver tid kunne dokumentere deres alder, hvorfor gyldig legitimation skal medbringes.
6. **Alderskategorier - Kampens varighed**U 17 - Drenge født den/efter 01.01.02 - (2 x 15)
U 16 - Drenge født den/efter 01.01.02 - (2 x 15)
U 15A - Drenge født den/efter 01.01.04 - (2 x 15)
U 15B - Drenge født den/efter 01.01.04 - (2 x 15)
U 14A - Drenge født den/efter 01.01.05 - (2 x 15)
U 14B - Drenge født den/efter 01.01.05 - (2 x 15)
U 13 - Drenge født den/efter 01.01.06 - (2 x 15)
U 13/9 -  Drenge født den/efter 01.01.06 - (2 x 15)
U 12/7A - Drenge føde den/efter 01.01.07 - (2 x 15)
U12/7B - Drenge født den/efter 01.01.07 - (2 x 15)
U 11/7 - Drenge født den/efter 01.01.08 - (2 x 15)
U 10/7 - Drenge født den/efter 01.01.09 - (2 x 15)
U 9/5 - Drenge født den/efter 01.01.10 - (2 x 15)
G 18 - Piger født den/efter 01.01.01 - (2 x 15)
G 15 - Piger født den/efter 01.01.04 - (2 x 15)
G 13/8 - Piger født den/efter 01.01.06 - (2 x 15)
G 11/7 - Piger født den/efter 01.01.08 - (2 x 15)
Der er forskellige aldersgrænser gældende i de forskellige lande. For at give danske hold mulighed for at deltage i denne turnering har arrangørerne givet følgende aldersdispensationer til hold fra Danmark: Alle kategorier: 2 spillere født den / efter 01.07. året før.
7. **Skiftetrøjer**Alle hold skal medbringe et sæt skiftetrøjer med en farve forskellig fra deres normale trøjer. Sidstnævnte hold skal skifte ved trøjelighed.
8. **Afgørende kampe**
I de indledende puljer spilles alle mod alle.
Der tildeles 3 point for en vunden kamp, 1 point ved uafgjort, 0 point ved tabt kamp.
Såfremt 2 eller flere hold opnår samme antal point i deres puljer, er følgende gældende:
1) indbyrdes kamp(e), 2) måldifference, 3) flest scorede mål, 4) flest fair play point, 5) lodtrækning. Mellemrunder og placeringskampe/finaler: I tilfælde af uafgjort sparkes der straffespark i henhold til FIFA’s regler. (5, 7 og 8 mands: 3 spillere som straffesparksskytter)
9. **Udskiftninger**Alle spillere kan frit udskiftes og genindsættes i kampen (5/7/8/9/11 + 5 spillere pr. kamp). Udskiftningerne må ske mens kampen er i gang.
10. **Advarsler og udvisninger**Hvis en spiller tildeles en advarsel, markerer dommeren dette ved at vise det gule kort. Dette giver en tidsbegrænset udvisning på 5 minutter.
Spilleren må ikke genindtræde i spillet, før han har fået dommerens tilladelse. Spillere, der er blevet udvist (rødt kort / 2 gule), tildeles normalt karantæne i næste kamp. Hvis en spiller får et rødt kort/2 gule, skal træneren/holdlederen henvende sig ved tuneringsledelsen. Alle indberetninger om dårlig opførsel vil blive videregivet til det nationale fodboldforbund, der vil sende disse indberetninger videre til spillerens nationale fodboldforbund.
Et hold vil blive erklæret som taber af en kamp med cifrene 0-3 i følgende tilfælde:
- hvis det uden gyldig grund møder for sent til en kamp,
- hvis det anvender en ulovlig spiller,
- hvis dommeren føler sig nødsaget til at afbryde kampen på grund af holdets spillere, ledere eller tilskuere.
11. **Protester**
Beslutninger, der afhænger af dommerens skøn, er endelige og kan derfor ikke gøres til genstand for en protest. Alle andre protester i forbindelse med en kamp skal skriftligt forelægges turneringsudvalget af holdlederen senest 15 minutter efter kampens afslutning. Ved en protest skal der vedlægges DKK 200,- eller 30 € i protestgebyr. Hvis protesten bliver godkendt, betales beløbet tilbage. Protesten behandles af turneringsledelsen. Turneringsudvalgets afgørelse er endelig. Turneringsudvalget træffer afgørelser i de tilfælde, der ikke er nævnt i turneringsreglementet.
12. **Programændringer**
Turneringsledelsen forbeholder sig ret til at ændre i turneringsprogrammet, hvis omstændighederne gør, at det skønnes nødvendigt.
13. **Ansvar**
Hverken turneringsarrangørerne eller Euro-Sportring hæfter for materielle eller personlige skader eller bortkomne ejendele. Det er deltagernes eget ansvar at forsikre sig i disse tilfælde (Husk altid det gule sygesikrings-bevis).
14. **Specielle regler**I kat. U17/U16/U15 og G18 anvendes boldstørrelse 5.
I kat. U14/U13/U12/U11/U10/U9/G15/G13 og G11 anvendes boldstørrelse 4
15. **For kategori U13 gælder følgende særregel:**
Hjørnespark tages mellem feltet og hjørneflaget.
I 8-mands anvendes en 7-mands bane.
Regler for kunstgræsbane:
Der må ikke benyttes jernknopper på kunstgræsbanen!
Mad og andre drikkevarer end vand er ikke tilladt på kunstgræsbanen, og der må ikke opstilles stole, bænke eller lignende på arealet.
16. **Tillæg vedr. 9-mands fodbold**
Hvor intet andet er nævnt, gælder de almindelige regler som i den øvrige turnering.
Målstørrelse: 11 mands mål benyttes.
Banestørrelse: 69 x 65 meter.
Der spilles med off side.
17. **Tillæg vedr. 8-mands og 7-mands fodbold**
Hvor intet andet er nævnt, gælder de almindelige regler som i den øvrige turnering.
Målstørrelse: 2 x 5 meter.
Straffespark: Straffespark sparkes midt for målet, 8 meter fra mållinjen. Ekstra spiller på banen
I bestræbelserne på at gøre kampene så jævnbyrdige som muligt og for at undgå meget store nederlag er der indført følgende regel:
Det er tilladt at sætte én ekstra spiller på banen, så længe et hold er bagud med tre mål eller mere.
For hver tre mål ekstra et hold kommer bagud, må der indsættes yderligere én spiller, som tilsvarende skal tages ud ved reducering.
Offside: Denne regel benyttes ikke.
Hjørnespark: Hjørnespark tages mellem feltet og hjørneflaget. Modstander skal være 7 m. fra bolden.
Frispark: Ved frispark skal modspillerne være min. 7 m væk fra bolden. Alle frispark er direkte.
Målspark: Ved målspark og frispark i eget straffesparksfelt skal modspillerne være uden for straffesparksfeltet og min. 7 meter fra bolden.
Det er ikke tilladt målmanden at tage bolden op i hænderne og sparke den ud.
Det er ikke tilladt målmanden at røre bolden med hænderne, når en spiller sparker bolden til egen målmand.
I øvrigt: Trænere/ledere skal opholde sig på sidelinjen.
18. **Tillæg vedr. 5-mands fodbold**
Hvor intet andet er nævnt, gælder de almindelige regler som i den øvrige turnering.
Målstørrelse: 1,5 x 3 meter.
Banestørrelse: 30 x 40 meter.
Straffespark: Straffespark sparkes 5 meter fra mållinjen, midt for mållinjen.
Spillere: Et hold må benytte sig af op til 10 spillere pr. kamp, hvoraf de 5 må være på banen ad gangen. 4 spillere og en målmand.
Ekstra spiller på banen
I bestræbelserne på at gøre kampene så jævnbyrdige som muligt og for at undgå meget store nederlag er der indført følgende regel:
Det er tilladt at sætte én ekstra spiller på banen, så længe et hold er bagud med tre mål eller mere. For hver tre mål ekstra et hold kommer bagud, må der indsættes yderligere én spiller, som tilsvarende skal tages ud ved reducering.
Offside: Denne regel benyttes ikke.
Hjørnespark: Hjørnespark tages mellem feltet og hjørneflaget.
Frispark: Ved frispark skal modspillerne være min. 5 m væk fra bolden.
Alle frispark er direkte.
Målspark:
Målspark og frispark i eget målfelt er gyldigt taget, selvom bolden ikke sparkes/kastes direkte ud af målfeltet. Målmanden må udføre målspark eller frispark i målfeltet som spark eller kast og må herefter samle bolden op igen, før den er rørt af en anden spiller. Bolden skal ikke passere straffesparksfeltets grænse, forinden målmanden på ny må spille bolden med hænderne.
Det er tilladt målmanden at røre bolden med hænderne, når en spiller sparker bolden til egen målmand, uanset hvorledes dette foregår.
I øvrigt: Trænere/ledere skal opholde sig på sidelinjen.
Ret til ændringer forbeholdes.